Igyekszem letörölni a képemről a vigyort, de nem megy. Talán túllőttem a célon, pedig nem kéne, hogy ez zavarjon - hogy vele kapcsolatban bármi zavarjon. Úgysem számít, hiszen közös küldetéseknél, egymás kisegítésénél tovább úgysem jutunk. Ha szeretnénk, akkor sem juthatnánk, és ez a gondolat valamiért segít fancsali grimasszá torzítani pimasz mosolyomat. Inkább folytatom a sebe gyógyítását, és igyekszem többször nem ránézni.